**БТР-70МБ1** — адзін з беларускіх варыянтаў мадэрнізацыі савецкага бронетранспарцёра БТР-70.

Гісторыя
--------

Распрацоўка мадэрнізаваных варыянтаў БТР-70 для ўзброеных сілаў краіны і замежных заказчыкаў пачалася на 140-м рамонтным заводзе МА РБ у горадзе Барысаў у пачатку 2000-х гадоў. Распрацоўка БТР-70МБ1 праходзіла за кошт уласных сродкаў прадпрыемства пад кіраўніцтвам галоўнага канструктара завода Вольгі Пятровай. Машына прапаноўвалася на экспарт яшчэ да заканчэння дзяржаўных выпрабаванняў .

У маі 2014 года на выстаўцы зброі *MILEX-2014,* што праходзіла ў Мінску, завод паведаміў аб магчымасці вытворчасці на экспарт мадэрнізаванага бронетранспарцёра БТР-70МБ з рухавіком КАМАЗ. У лістападзе 2016 года БТР-70МБ1 паспяхова завяршыў дзяржаўныя выпрабаванні.

У пачатку студзеня 2017 года даследча-канструктарскія работы па БТР-70МБ1 былі скончаны.

У 2018 годзе БТР-70МБ1 пачалі паступаць у падраздзяленні сіл спецыяльных аперацый Беларусі. 24 ліпеня 2018 года яшчэ 32 бронетранспарцёра перадалі на ўзбраенне 103-й асобнай гвардзейскай паветрана-дэсантнай брыгады. У гэтым жа годзе некалькі машын закупіў для сваіх узброеных сіл Судан і 4 адзінкі Кот-д’Івуар.

Характарыстыка і апісанне
-------------------------

У ходзе пераабсталявання БТР-70 у БТР-70МБ1 ладзіцца капітальны рамонт, рэматарызацыя (два бензінавых рухавіка ЗМЗ-4905 замяняюць на 8-цыліндравы дызельны рухавік КАМАЗ-7403.10 з магутнасцю 260 конскіх сіл), устаноўка новай раздатачнай каробкі і прывадаў яе кіравання. Каробка пераключэння перадач пяціступенчатая. Таксама ўсталёўваецца больш дасканалы вадамётны рухавік ад БТР-80.

Ажыццяўляецца замена радыёабсталявання — БТР-70МБ1 атрымаў беларускую лічбавую радыёстанцыю Р-181-50ТУ *«Дрофа»*, якая забяспечвае перадачу маўленчай і лічбавай інфармацыі па памехаабароненаму каналу сувязі.

Для забеспячэння камфортнага размяшчэння вайскоўцаў на 140 мм павялічана вышыня дэсантнага адсеку, а для зручнага выхаду з бронемашыны — пашыраны праёмы бакавых люкаў з устаноўкай у іх двухстворкавых дзвярэй. У мэтах маскіроўкі і прыкрыцця бронемашыны ад агню супрацьтанкавых сродкаў, мадэрнізаваны БТР-70МБ1 абсталяваны шасцю 81-мм дымавымі гранатамётамі 902В «Хмара-2», якія адстрэльваюць на далёкасць 200-300 м зарады, якія ўтвараюць суцэльную дымавую заслону памерам 50х28 м.

Устаноўлены шыны маркі КІ-80, выкананыя з кулестойкай гумы.

Штатнае ўзбраенне засталося ранейшым, але прадугледжана тэарэтычная магчымасць ўстаноўкі вежавага баявога модуля з 30-мм аўтаматычнай гарматай 2А42.

Баявое прымяненне
-----------------

У кастрычніку 2018 года з’явіліся звесткі аб выкарыстанні БТР-70МБ1 у баявых дзеяннях на тэрыторыі Емена суданскай арміяй. Дадзеныя машыны былі заўважаны ў раёне партовага горада Адэн.

У студзені 2022 года машына выкарыстоўвалася сіламі беларускай міратворчай роты падчас аперацыі ў Казахстане.

Зноскі
------

1. 1 2 3 4 5 6 7 8 9 10  ОАО «140 ремонтный завод» успешно завершил ОКР по модернизации БТР-70 // официальный сайт Государственного военно-промышленного комитета РБ от 4 января 2017
2. ↑  Валерий Ковалев. Эффект модернизации // «Красная звезда» от 15 августа 2002
3. ↑  Хищник из Борисова: тест новейшего белорусского броневика, сконструированного девушкой Архівавана 23 лістапада 2018. // официальный сайт Государственного военно-промышленного комитета РБ от 4 мая 2017
4. 1 2  "*Большой интерес у зарубежного заказчика вызвал и глубоко модернизированный на предприятии БТР‑70МБ1 — с заменой двух бензиновых двигателей на дизельный силовой агрегат, пятиступенчатой КПП, а также другими более совершенными агрегатами и системами*"  
подполковник запаса Николай Макаревич. Завод, умеющий всё Архівавана 26 ліпеня 2018. // «Во славу Родины», № 133 от 21 июля 2015
5. ↑  Модернизированный бронетранспортер БТР-70МБ Архівавана 24 лістапада 2018. // официальный сайт государственного внешнеторгового унитарного предприятия "Белспецвнештехника" от 8 июля 2014
6. 1 2 3 4 5  подполковник Александр Холод. Техника военного парада: механизированная колонна // газета "Во славу Родины", № 119 от 30 июня 2018
7. 1 2  Новая техника на вооружении витебских десантников Архівавана 19 лістапада 2018. // официальный сайт министерства обороны Республики Беларусь от 24 июля 2018
8. ↑  Модернизированные белорусские БТР-70МБ1 воюют в Йемене
9. ↑  Белорусский БТР-70МБ1. Модернизация БТР-70 ч.2 Архівавана 29 студзеня 2022.
10. ↑  Видео(недаступная спасылка)

| ⛭Бранятэхніка Беларусі пасля 1991 года |
| --- |
| Баявыя разведвальныя машыны | *БРДМ 2Т*  ·  *БРДМ-2МБ1*  ·  *Кайман* |   |
| Баявыя машыны | *Каракал*  ·  *Ліс-ПМ*  ·  *Волат*  ·  *Віцім*  ·  *Asilak* |
| Самаходныя мінамёты | СМ-120 |
| Транспартныя машыны | *ТМПК*  ·  *ТГМ 3Т* |
| Бранятанкавая тэхніка | *ППМП*  ·  *ТЗМ-122*  ·  *МТП-300Т*  ·  *СТК-59ГМС*  ·  *МТП-70*  ·  *КМ-70*  ·  *БТР-60МБ1*  ·  *БТР-70МБ1*  ·  *Кобра-К*  ·  *Кобра-С*  ·  *Волат* |
| Імітацыйныя макеты | ІМТ-72 |
| Танкі | *Т-72БМЭ*  ·  *Т-72БМ2* |
| *курсівам* вылучаны перспектыўныя, даследчыя ці ўзоры, якія не пайшлі ў серыйную вытворчасць |